text: [{"text_idx": "#000000", "text": "Leygardagin 26. septembur, eru 50 a\u0301r li\u00f0in si\u0301\u00f0ani flogvanlukkuna undir Knu\u0301ki i\u0301 Mykinesi. Flogfari\u00f0 var eitt Fokker Friendship flogfar hja\u0301 I\u0301slendska flogfelagnum Icelandair. Flogfari\u00f0 kom u\u0301r Reykjavi\u0301k, men orsaka va\u0301nalig flogli\u0301kindi gj\u00f8rdi flogfari\u00f0 ste\u00f0g i\u0301 Bergen, og ti\u0301 kom flogfari\u00f0 u\u0301r Bergen, ta\u0301 vanlukkan hendi."}, {"text_idx": "#000001", "text": "Ta\u0301 manningin er tald vi\u00f0 vo\u0301ru 34 fo\u0301lk vi\u00f0 flogfarinum hendan feigdardagin, og millum teirra var stovnarin av summarlegunum i\u0301 Zarepta, Brynleif Hansen, sum eisini to\u0301k stig til at byggja leguhu\u0301si\u00f0 Zarepta i\u0301 Vatnsoyrum. Tey vo\u0301ru 8, sum lo\u0301tu li\u0301v undir flogvanlukkuni, og millum teirra var Brynleif Hansen 33 a\u0301ra gamal."}, {"text_idx": "#000002", "text": "Ta\u0301 barnalegurnar vo\u0301ru farnar afturum i\u0301 \u00f8llum go\u0301\u00f0um i\u0301 Zarepta summari\u00f0 1970, fo\u0301r Brynleif at hugsa um at fara uttanlands at bo\u00f0a evangelii\u00f0, sum eisini var hansara o\u0301deilda kall. Fyrr a\u0301 a\u0301rinum hev\u00f0i hann skipa\u00f0 fyri f\u00f8royskum sto\u0301rm\u00f8tum i\u0301 Merkur-Teatrinum i\u0301 Keypmannahavn, har fleiri 100 f\u00f8royingar ly\u0301ddu a\u0301 hansara evangeliska bo\u00f0skap."}, {"text_idx": "#000004", "text": "Hendan septembur-ma\u0301na\u00f0a i\u0301 1970 valdi hann at fara til I\u0301slands at pr\u00e6dika evangelii\u00f0. Hann bey\u00f0 vinmanninum Ey\u00f0finni Poulsen u\u0301r Hornab\u00f8 i\u0301 Havn at koma vi\u00f0. Ey\u00f0finn og Brynleif kendust v\u00e6l, millum anna\u00f0 ti\u0301, at a\u0301ri\u00f0 frammanundan var Ey\u00f0finn ein av 15 n\u00e6mingum a\u0301 bi\u0301bliusku\u0301lanum i\u0301 Zarepta, har Brynleif var fyrist\u00f8\u00f0uma\u00f0ur."}, {"text_idx": "#000005", "text": "BRYNLEIF TIL I\u0301SLANDSBrynleif og Ey\u00f0finn fo\u0301ru u\u0301r Va\u0301gunum ty\u0301sdagin 08. septembur til Reykjavi\u0301kar. Jo\u0301gvan Purkhu\u0301s, sum ta\u0301 hev\u00f0i virka\u00f0 sum tru\u0301bo\u00f0i i\u0301 I\u0301slandi i\u0301 6 a\u0301r, var saman vi\u00f0 teimum allar dagarnar. Teir h\u00f8vdu m\u00f8tir b\u00e6\u00f0i i\u0301 Reykjavi\u0301k og a\u0301 Akureyri, og by\u0301ttu kristnan lesna u\u0301t i\u0301 hu\u0301sini. Teir vo\u0301ru ennta\u0301 i\u0301 Keflavi\u0301k vi\u00f0 traktatum fri\u0301ggjadagin 25. septembur, sum var dagurin fyri vanlukkudagin. Jo\u0301gvan Sky\u0301lindal, sum ta\u0301 var sma\u0301drongur og bu\u0301\u00f0i i\u0301 Reykjavi\u0301k, sigur, at hann minnist v\u00e6l hendan fri\u0301ggjadagin, ta\u0301 Brynleif sigur: \u201cKom til Keflavi\u0301kar vi\u00f0 traktatum, me\u00f0an vit bi\u0301\u00f0a eftir flogli\u0301kindum!\u201d"}, {"text_idx": "#000006", "text": "HELGA GER\u00d0ALI\u0301\u00d0Ein, sum minnist m\u00f8tini v\u00e6l, sum Brynleif hev\u00f0i a\u0301 Akureyri, er Helga Ger\u00f0ali\u0301\u00f0 i\u0301 Klaksvi\u0301k. Helga er gift Klaksvi\u0301kinginum \u00d8ssuri Ger\u00f0ali\u0301\u00f0 og hon er kend fyri si\u0301nar almennu klaverframf\u00f8rslur. Helga sigur, at hon minnist v\u00e6l, ta\u0301 Brynleif og Ey\u00f0finn vitja\u00f0u i\u0301 heimi teirra a\u0301 Akureyri og h\u00f8vdu evangelisk m\u00f8tir i\u0301 salinum a\u0301 Sjo\u0301narh\u00e6\u00f0. Ta\u0301 var Helga 14 a\u0301ra gomul."}, {"text_idx": "#000010", "text": "Brynleif og Zacharias. Teir vo\u0301ru go\u0301\u00f0ir vinmenn, sum kny\u0301ttu vinarband, ta\u0301 teir vo\u0301ru a\u0301 Morlands Bi\u0301bliusku\u0301la fyri seksti a\u0301rum si\u0301\u00f0ani. Zacharias var Brynleifs h\u00f8gra hond, ta\u0301 Brynleif gekk vi\u00f0 kallinum at byrja summarlegur."}, {"text_idx": "#000012", "text": "Er nu\u0301 ljo\u0301si\u00f0, sum i\u0301 t\u00e6r er, myrkur \u2013 hvussu sto\u0301rt ver\u00f0ur ta\u0301 ikki myrkri\u00f0!\nHevur tu\u0301 naka\u00f0 betri at gera, enn at t\u00e6na Harranum?\n\u201cTro pa\u030a Jesus\u201d \u2013 Si\u0301mun Absalonsen huglei\u00f0ir um William Gibson Sloan\nFanny Crosby \u2013 Si\u0301mun Absalonsen huglei\u00f0ir"}, {"text_idx": "#000021", "text": "9 fyrilestrar eftir Andrew W. Sloan"}, {"text_idx": "#000023", "text": "I\u0301srael og samkoman \u2013 Ingvard Petersen"}]